ไฟแนนซ์ทูเดย์
...ใครใช้ตู้เอทีเอ็ม หรืออินเทอร์เน็ตแบงก์กิ้ง กับ ธนาคารออมสิน โปรดฟังอีกครั้งหนึ่ง แบงก์จะ &#8220;งดให้บริการชั่วคราว&#8221; ระหว่างในวันเสาร์อาทิตย์ที่จะถึงนี้ แบ่งเป็นช่วงเช้าวันเสาร์ที่ 25 ต.ค. เวลา 03.00&#8211;08.00 น. (5 ชม.) และช่วงเวลา 21.30 น. วันเดียวกันจนถึง 01.30 น. วันอาทิตย์ที่ 26 ต.ค. (4 ชม.) ทำให้ไม่สามารถกดตู้เอทีเอ็ม ใช้บัตรออมสินวีซ่าเดบิต หรือทำธุรกรรมทางอินเทอร์เน็ตได้ เนื่องจากแบงก์จะทดสอบแผนกู้ระบบงานกรณีฉุกเฉิน DRP กับทดสอบการกู้ระบบงานหลักที่ใช้ดำเนินธุรกิจธนาคาร CBS หรือโทรถามเพิ่มได้ที่ 1115
22 ต.ค. 2557

...ใครใช้ตู้เอทีเอ็ม หรืออินเทอร์เน็ตแบงก์กิ้ง กับ ธนาคารออมสิน โปรดฟังอีกครั้งหนึ่ง แบงก์จะ “งดให้บริการชั่วคราว” ระหว่างในวันเสาร์อาทิตย์ที่จะถึงนี้ แบ่งเป็นช่วงเช้าวันเสาร์ที่ 25 ต.ค. เวลา 03.00–08.00 น. (5 ชม.) และช่วงเวลา 21.30 น. วันเดียวกันจนถึง 01.30 น. วันอาทิตย์ที่ 26 ต.ค. (4 ชม.) ทำให้ไม่สามารถกดตู้เอทีเอ็ม ใช้บัตรออมสินวีซ่าเดบิต หรือทำธุรกรรมทางอินเทอร์เน็ตได้ เนื่องจากแบงก์จะทดสอบแผนกู้ระบบงานกรณีฉุกเฉิน DRP กับทดสอบการกู้ระบบงานหลักที่ใช้ดำเนินธุรกิจธนาคาร CBS หรือโทรถามเพิ่มได้ที่ 1115 
...พูดถึงออมสินแล้วก็ประหลาดใจ เมื่อการประชุมบอร์ดวานนี้กลับไม่มีวาระการสรรหาเอ็มดีคนใหม่ ทั้งที่มีการสอบสัมภาษณ์เสร็จไปเรียบร้อยตั้งแต่สัปดาห์ที่แล้ว แถมยังใกล้เดดไลน์ที่ต้องเคาะชื่อให้ได้ภายในสิ้นเดือนนี้ หรือในอีกไม่ถึง 10 วันเท่านั้น 
เคี่ยวกันมันหยดไม่สะเด็ดน้ำง่ายๆ ขนาดนี้ โดยเฉพาะสองผู้สมัครคนนอกอย่าง พี่บู๊ ชาติชาย พยุหนาวีชัย รองกรรมการผู้จัดการ ธนาคารกสิกรไทย และปริญญา พัฒนภักดี รองกรรมการผู้จัดการ ธนาคารกรุงไทย เชื่อแล้วว่างานนี้ต้องรีดเร้นกำลังภายในกันจนหยดสุดท้ายจริงๆ 
...เหนื่อยแทนรัฐมนตรี สมหมาย ภาษี ที่งานกระทรวงการคลังวันนี้ดูจะเร่งด่วนไปหมดทุกด้าน ล่าสุดแว่วว่าบินกลับจากไปร่วมประชุมเอเปกที่จีน ในวันที่ 23 ต.ค. ลงเครื่องปุ๊บก็จะลงพื้นที่ไปงานแจกเงินชาวนา ที่ จ.ลพบุรี ปั๊บทันที